**SÚHRN CHARAKTERISTICKÝCH VLASTNOSTÍ LIEKU**

**1. NÁZOV VETERINÁRNEHO LIEKU**

Caniphedrin 20 mg tablety pre psy

**2. KVALITATÍVNE A KVANTITATÍVNE ZLOŽENIE**

Každá tableta obsahuje:

**Účinná látka:**

Efedrínhydrochlorid 20 mg

(čo zodpovedá 16,4 mg efedrínu)

**Pomocné látky:**

Úplný zoznam pomocných látok je uvedený v časti 6.1.

**3. LIEKOVÁ FORMA**

Tablety.

Biele tablety s dvoma skríženými deliacimi ryhami. Tablety sa môžu rozdeliť na 2 alebo 4 rovnaké časti.

**4. KLINICKÉ ÚDAJE**

**4.1 Cieľové druhy**

Psy.

**4.2 Indikácie na použitie so špecifikovaním cieľových druhov**

Na liečbu močovej inkontinencie spôsobenej nefunkčným mechanizmom zvierača močovodu u súk po ovariohysterektómii.

**4.3 Kontraindikácie**

Nepoužívať u psov s kardiovaskulárnym ochorením (napr. kardiomyopatiou, tachykardickou arytmiou, hypertenziou), hypertyreózou, diabetom mellitus, s poruchou funkcie obličiek alebo glaukómom. Nepoužívať súbežne s halogénovanými narkotikami ako je halotán alebo metoxyflurán (pozri časť 4.8).

Nepoužívať v prípadoch precitlivenosti na účinnú látku alebo na niektorú z pomocných látok.

**4.4 Osobitné upozornenia pre každý cieľový druh**

Nie je vhodné používať veterinárny liek na neprimerané močenie spôsobené správaním zvieraťa.

U súk mladších ako 1 rok sa majú pred liečbou zvážiť možné anatomické poruchy, ktoré prispievajú k inkontinencii.

Je dôležité identifikovať akékoľvek základné ochorenie spôsobujúce polyúriu/polydipsiu (PU/PD), ktoré môže byť nesprávne diagnostikované ako močová inkontinencia.

**4.5 Osobitné bezpečnostné opatrenia na používanie**

Osobitné bezpečnostné opatrenia na používanie u zvierat

U psa sa má pred začatím liečby veterinárnym liekom dôkladne posúdiť funkčnosť kardiovaskulárneho systému, ktorý sa má pravidelne sledovať počas liečby.

Osobitné bezpečnostné opatrenia, ktoré má urobiť osoba podávajúca liek zvieratám

Ľudia so známou precitlivenosťou na efedrín by sa mali vyhnúť kontaktu s veterinárnym liekom.

Efedrínhydrochlorid môže byť pri požití toxický a požitie môže byť smrteľné, a to najmä u detí. Nežiaduce účinky môžu zahŕňať nespavosť a nervozitu, závrat, bolesti hlavy, zvýšený krvný tlak, zvýšené potenie a nevoľnosť.

Na zabránenie náhodného požitia, a to najmä deťmi, sa musí liek podávať mimo dohľadu detí. Nepoužité časti tabliet sa majú vrátiť na svoje miesto do otvoreného blistra a vložiť späť do škatule a uchovávať na bezpečnom mieste mimo dohľadu a dosahu detí.

V prípade náhodného požitia vyhľadať ihneď lekársku pomoc, hlavne ak liek požili deti, a ukázať písomnú informáciu pre používateľov alebo obal lekárovi.

Dôrazne sa odporúča, aby tehotné ženy nosili pri podávaní lieku rukavice.

Po podaní lieku si dôkladne umyť ruky.

**4.6 Nežiaduce účinky (frekvencia výskytu a závažnosť)**

V zriedkavých prípadoch sa pozorovali zvýšená frekvencia tepu, ventrikulárna arytmia a excitácia centrálneho nervového systému. Tieto príznaky po znížení dávky alebo po ukončení liečby vymiznú.

Z dôvodu farmakologických vlastností efedrínu sa môžu pri odporúčanej terapeutickej dávke vyskytnúť nasledujúce účinky:

* kardiovaskulárne účinky (ako je tachykardia, fibrilácia predsiení, stimulácia srdcovej aktivity a vazokonstrikcia),
* stimulácia centrálneho nervového systému (vedúca k nespavosti, excitácii, úzkosti a svalovému trasu),
* mydriáza,
* bronchodilatácia a zníženie vylučovania hlienu v respiračných slizničných membránach,
* zníženie motility a tonusu črevných stien.

Frekvencia výskytu nežiaducich účinkov sa definuje použitím nasledujúceho pravidla:

- veľmi časté (nežiaduce účinky sa prejavili u viac ako 1 z 10 liečených zvierat),

- časté (u viac ako 1 ale menej ako 10 zo 100 liečených zvierat),

- menej časté (u viac ako 1 ale menej ako 10 z 1 000 liečených zvierat),

- zriedkavé (u viac ako 1 ale menej ako 10 z 10 000 liečených zvierat),

- veľmi zriedkavé (u menej ako 1 z 10 000 liečených zvierat, vrátane ojedinelých hlásení).

**4.7 Použitie počas gravidity, laktácie, znášky**

Neuplatňuje sa.

**4.8 Liekové interakcie a iné formy vzájomného pôsobenia**

Sila účinku efedrínu a riziko nežiaducich reakcií môžu byť zvýšené, keď sa podáva spolu s metylxantínmi a sympatomimetikami.

Efedrín môže zvýšiť metabolizáciu glukokortikoidov.

Súbežné používanie s MAO - inhibítormi môže spôsobiť hypertenziu.

Efedrín môže zvýšiť riziko toxicity teofylínu.

Pri kombinácii so srdcovými glykozidmi (napr. digoxín), chinínom, tricyklickými antidepresívami a halogénovanými narkotikami existuje riziko srdcovej arytmie (pozri časť 4.3).

Látky spôsobujúce zvýšenie pH hodnoty moču majú schopnosť predĺžiť vylučovanie efedrínu, čo môže viesť k zvýšenému riziku výskytu nežiaducich reakcií. Látky spôsobujúce zníženie pH hodnoty moču majú schopnosť urýchliť vylučovanie efedrínu, čo môže viesť k zníženej účinnosti.

Po súbežnej liečbe ergotovými alkaloidmi a oxytocínom sa môže vyskytnúť vazokonstrikcia.

Sympatolytiká môžu znížiť účinnosť efedrínu.

**4.9 Dávkovanie a spôsob podania lieku**

Na perorálne použitie.

Tablety sa môžu rozdeliť na 2 alebo 4 rovnaké časti na zabezpečenie presného dávkovania.

Odporúčaná počiatočná dávka je 2 mg efedrínhydrochloridu (čo zodpovedá 1,64 mg efedrínu) na kg živej hmotnosti, čo zodpovedá 1 tablete na 10 kg živej hmotnosti, denne počas prvých 10 dní liečby. Denná dávka sa môže rozdeliť. Keď sa dosiahne želaný účinok, dávka sa môže znížiť na polovicu alebo menej. Na základe pozorovaného účinku a so zohľadnením výskytu nežiaducich účinkov sa má individuálna dávka upraviť tak, aby sa našla najnižšia účinná dávka. Pri dlhodobej liečbe sa má udržiavať najnižšia účinná dávka. V prípade opätovného zhoršenia stavu sa má dávka znovu zvýšiť na 2 mg efedrínhydrochloridu na kg živej hmotnosti. Po stanovení účinnej dávky treba psov naďalej sledovať v pravidelných intervaloch.

Sila tejto tablety nie je vhodná pre psy so živou hmotnosťou menej ako 2,5 kg (odporúčaná počiatočná dávka 2 mg/kg).

4.10 Predávkovanie (príznaky, núdzové postupy, antidotá), ak sú potrebné

Pri vysokých predávkovaniach sa môžu vyskytnúť nasledujúce nežiaduce účinky: tachykardia, tachyarytmia, zvracanie, zvýšené potenie, hyperventilácia, svalová slabosť, tras s hyperexcitáciou a nepokoj, úzkosť a nespavosť.

Môže sa začať nasledujúca symptomatická liečba:

- výplach žalúdka, ak je to potrebné,

- v prípade ťažkej hyperexcitácie podanie sedatív ako je diazepam alebo neuroleptiká,

- v prípade tachyarytmie podanie beta-blokátorov,

- zrýchlené vylučovanie okyslením moču a zosilnenou diurézou.

**4.11 Ochranná(-é) lehota(-y)**

Netýka sa.

**5. FARMAKOLOGICKÉ VLASTNOSTI**

Farmakoterapeutická skupina: urologiká, efedrín.

ATCvet kód: QG04BX90

**5.1 Farmakodynamické vlastnosti**

Efedrín je nepriame sympatomimetikum, ktoré účinkuje zvyšovaním hladiny noradrenalínu v synaptickej štrbine sympatických neurónov a má tiež priamy účinok na ‑adrenergné receptory. Sympatická stimulácia spôsobuje zvýšenie krvného tlaku a zvýšenie srdcového výstupu. V orgánoch s hladkým svalstvom spôsobuje efedrín zníženie svalového tonusu, vo zvieračoch sa svalový tonus zvyšuje. Efedrín špecificky spôsobuje kontrakciu vnútorných zvieračov močovodu a uvoľnenie svalov močového mechúra. V oku dochádza k mydriáze pri zachovaní pupilárneho reflexu. Keďže efedrín prechádza cez krvno-mozgovú bariéru, má tiež účinky sprostredkované centrálnym nervovým systémom.

**5.2 Farmakokinetické údaje**

Po perorálnom podaní sa rýchlo a prakticky úplne absorbuje, pričom maximálne plazmatické hladiny sa dosahujú po jednej hodine. Efedrín sa rýchlo distribuuje do všetkých tkanív a môže postupne preniknúť do CNS. Efedrín sa neodbúrava cez endogénnu katecholamínovú cestu, čo vysvetľuje predĺžené trvanie aktivity v porovnaní s adrenalínom. N‑demetylácia vytvára norefedrín ako hlavný metabolit, ktorý je silným metabolitom tvoriacim sa u psov veľmi rýchlo a zdá sa, že významne prispieva k účinku efedrínu. K eliminácii dochádza cez obličky a je skoro kompletná po 24 hodinách. Polčas rozpadu je 3 až 6 hodín.

**6. FARMACEUTICKÉ ÚDAJE**

**6.1 Zoznam pomocných látok**

Želatína

Zemiakový škrob

Monohydrát laktózy

Mastenec

Mikrokryštalická celulóza

Glycerín 85 %

**6.2 Závažné inkompatibility**

Neuplatňujú sa.

**6.3 Čas použiteľnosti**

Čas použiteľnosti veterinárneho lieku zabaleného v neporušenom obale: 3 roky.

Nepoužité rozdelené tablety sa majú vrátiť do blistra a použiť ako nasledujúca dávka.

**6.4 Osobitné bezpečnostné opatrenia na uchovávanie**

Blistre uchovávať v škatuli, aby boli chránené pred svetlom. Neuchovávať v chladničke alebo mrazničke.

**6.5 Charakter a zloženie vnútorného obalu**

Zatavené balenie blistra skladajúce sa z hliníkovej fólie a PVC fólie s 10 tabletami v blistri.

Veľkosť balenia:

Lepenková škatuľa obsahujúca 10 blistrov po 10 tabliet.

**6.6 Osobitné bezpečnostné opatrenia na zneškodňovanie nepoužitých veterinárnych liekov, prípadne odpadových materiálov vytvorených pri používaní týchto liekov**

Každý nepoužitý veterinárny liek alebo odpadové materiály z tohto veterinárneho lieku musia byť zlikvidované v súlade s miestnymi požiadavkami.

**7. DRŽITEĽ ROZHODNUTIA O REGISTRÁCII**

VetViva Richter GmbH, Durisolstrasse 14, 4600 Wels, Rakúsko

**8. REGISTRAČNÉ ČÍSLO**

96/017/DC/18-S

**9. DÁTUM PRVEJ REGISTRÁCIE/PREDĹŽENIA REGISTRÁCIE**

Dátum prvej registrácie: 04/2018

**10. DÁTUM REVÍZIE TEXTU**

06/2023

**ZÁKAZ PREDAJA, DODÁVOK A/ALEBO POUŽÍVANIA**

Neuplatňuje sa.

Výdaj lieku je viazaný na veterinárny predpis.

|  |
| --- |
| **ÚDAJE, KTORÉ MAJÚ BYŤ UVEDENÉ NA VONKAJŠOM OBALE****Lepenková škatuľa** |

**1. NÁZOV VETERINÁRNEHO LIEKU**

Caniphedrin 20 mg tablety pre psy

Efedrínhydrochlorid

**2. ÚČINNÉ LÁTKY**

Každá tableta obsahuje:

Efedrínhydrochlorid 20 mg

(čo zodpovedá 16,4 mg efedrínu)

**3. LIEKOVÁ FORMA**

Tablety.

**4. VEĽKOSŤ BALENIA**

100 tabliet

**5. CIEĽOVÉ DRUHY**

Psy.

**6. INDIKÁCIA (-IE)**

-

**7. SPÔSOB A CESTA PODANIA LIEKU**

Na perorálne použitie.

Pred použitím si prečítajte písomnú informáciu pre používateľov.

**8. OCHRANNÁ LEHOTA(-Y)**

-

**9. OSOBITNÉ UPOZORNENIE (-A), AK JE POTREBNÉ**

Náhodné požitie je nebezpečné.

Pred použitím si prečítajte písomnú informáciu pre používateľov.

**10. DÁTUM EXSPIRÁCIE**

EXP {mesiac/rok}

**11. OSOBITNÉ PODMIENKY NA UCHOVÁVANIE**

Blistre uchovávať v škatuli, aby boli chránené pred svetlom. Neuchovávať v chladničke alebo mrazničke. Nepoužité rozdelené tablety sa majú vrátiť do blistra a použiť ako nasledujúca dávka.

**12. OSOBITNÉ BEZPEČNOSTNÉ OPATRENIA NA ZNEŠKODNENIE NEPOUŽITÉHO LIEKU(-OV) ALEBO ODPADOVÉHO MATERIÁLU, V PRÍPADE POTREBY**

Likvidácia: prečítajte si písomnú informáciu pre používateľov.

**13. OZNAČENIE „LEN PRE ZVIERATÁ“ A PODMIENKY ALEBO OBMEDZENIA TÝKAJÚCE SA DODÁVKY A POUŽITIA, ak sa uplatňujú**

Len pre zvieratá. Výdaj lieku je viazaný na veterinárny predpis.

**14. OZNAČENIE „UCHOVÁVAŤ MIMO DOHĽADU A DOSAHU DETÍ“**

Uchovávať mimo dohľadu a dosahu detí.

**15. NÁZOV A ADRESA DRŽITEĽA ROZHODNUTIA O REGISTRÁCII**

VetViva Richter GmbH, 4600 Wels, Rakúsko

**16. REGISTRAČNÉ ČÍSLO**

96/017/DC/18-S

**17. ČÍSLO VÝROBNEJ ŠARŽE**

Lot {číslo}

**MINIMÁLNE ÚDAJE, KTORÉ MAJÚ BYŤ UVEDENÉ NA BLISTROCH ALEBO STRIPOCH**

**Blister po 10 tabliet**

**1. NÁZOV VETERINÁRNEHO LIEKU**

Caniphedrin 20 mg tablety pre psy

Ephedrini hydrochloridum

**2. NÁZOV DRŽITEĽA ROZHODNUTIA O REGISTRÁCII**

VetViva Richter

**3. DÁTUM EXSPIRÁCIE**

Lot/EXP pozri tlač.

**4. ČÍSLO ŠARŽE**

Lot/EXP pozri tlač.

**5. OZNAČENIE „LEN PRE ZVIERATÁ“**

Len pre zvieratá.

**PÍSOMNÁ INFORMÁCIA PRE POUŽÍVATEĽOV**

**Caniphedrin 20 mg tablety pre psy**

**1. NÁZOV A ADRESA DRŽITEĽA ROZHODNUTIA O REGISTRÁCII A DRŽITEĽA POVOLENIA NA VÝROBU ZODPOVEDNÉHO ZA UVOĽNENIE ŠARŽE, AK NIE SÚ IDENTICKÍ**

Držiteľ rozhodnutia o registrácii a výrobca zodpovedný za uvoľnenie šarže:

VetViva Richter GmbH, Durisolstrasse 14, 4600 Wels, Rakúsko

**2. NÁZOV VETERINÁRNEHO LIEKU**

Caniphedrin 20 mg tablety pre psy

Efedrínhydrochlorid

**3. OBSAH ÚČINNEJ LÁTKY (-OK) A INEJ LÁTKY (-OK)**

Každá tableta obsahuje:

**Účinná látka:**

Efedrínhydrochlorid 20 mg

(čo zodpovedá 16,4 mg efedrínu)

Biele tablety s dvoma skríženými deliacimi ryhami. Tablety sa môžu rozdeliť na 2 alebo 4 rovnaké časti.

**4. INDIKÁCIA(-E)**

Na liečbu močovej inkontinencie spôsobenej nefunkčným mechanizmom zvierača močovodu u súk po ovariohysterektómii.

**5. KONTRAINDIKÁCIE**

Nepoužívať u psov s kardiovaskulárnym ochorením (napr. kardiomyopatiou, tachykardickou arytmiou, hypertenziou), hypertyreózou, diabetom mellitus, s poruchou funkcie obličiek alebo glaukómom.Nepoužívať súbežne s halogénovanými narkotikami ako je halotán alebo metoxyflurán (pozri časť 12).

Nepoužívať v prípadoch precitlivenosti na účinnú látku alebo na niektorú z pomocných látok.

**6. NEŽIADUCE ÚČINKY**

V zriedkavých prípadoch sa pozorovali zvýšená frekvencia tepu, ventrikulárna arytmia a excitácia centrálneho nervového systému. Tieto príznaky po znížení dávky alebo po ukončení liečby vymiznú.

Z dôvodu farmakologických vlastností efedrínu sa môžu pri odporúčanej terapeutickej dávke vyskytnúť nasledujúce účinky:

* kardiovaskulárne účinky (ako je tachykardia, fibrilácia predsiení, stimulácia srdcovej aktivity a vazokonstrikcia),
* stimulácia centrálneho nervového systému (vedúca k nespavosti, excitácii, úzkosti a svalovému trasu),
* mydriáza,
* bronchodilatácia a zníženie vylučovania hlienu v respiračných slizničných membránach,
* zníženie motility a tonusu črevných stien.

Frekvencia výskytu nežiaducich účinkov sa definuje použitím nasledujúceho pravidla:

- veľmi časté (nežiaduce účinky sa prejavili u viac ako 1 z 10 liečených zvierat),

- časté (u viac ako 1 ale menej ako 10 zo 100 liečených zvierat),

- menej časté (u viac ako 1 ale menej ako 10 z 1 000 liečených zvierat),

- zriedkavé (u viac ako 1 ale menej ako 10 z 10 000 liečených zvierat),

- veľmi zriedkavé (u menej ako 1 z 10 000 liečených zvierat, vrátane ojedinelých hlásení).

Ak zistíte akékoľvek nežiaduce účinky, aj tie, ktoré nie sú uvedené v tejto písomnej informácii pre používateľov, alebo si myslíte, že liek je neúčinný, informujte vášho veterinárneho lekára.

**7. CIEĽOVÝ DRUH**

Psy.

**8. DÁVKOVANIE PRE KAŽDÝ DRUH, CESTA(-Y) A SPÔSOB PODANIA LIEKU**

Na perorálne použitie.

Tablety sa môžu rozdeliť na 2 alebo 4 rovnaké časti na zabezpečenie presného dávkovania.

Odporúčaná počiatočná dávka je 2 mg efedrínhydrochloridu (čo zodpovedá 1,64 mg efedrínu) na kg živej hmotnosti, čo zodpovedá 1 tablete na 10 kg živej hmotnosti, denne počas prvých 10 dní liečby. Denná dávka sa môže rozdeliť. Keď sa dosiahne želaný účinok, dávka sa môže znížiť na polovicu alebo menej. Na základe pozorovaného účinku a so zohľadnením výskytu nežiaducich účinkov sa má individuálna dávka upraviť tak, aby sa našla najnižšia účinná dávka. Pri dlhodobej liečbe sa má udržiavať najnižšia účinná dávka. V prípade opätovného zhoršenia stavu sa má dávka znovu zvýšiť na 2 mg efedrínhydrochloridu na kg živej hmotnosti. Po stanovení účinnej dávky treba psov naďalej sledovať v pravidelných intervaloch.

Sila tejto tablety nie je vhodná pre psy so živou hmotnosťou menej ako 2,5 kg (odporúčaná počiatočná dávka 2 mg/kg).

**9. POKYN O SPRÁVNOM PODANÍ**

Tablety sa môžu rozdeliť na 2 alebo 4 rovnaké časti na zabezpečenie presného dávkovania.

Tehotné ženy majú pri podávaní lieku nosiť rukavice.

**10. OCHRANNÁ LEHOTA(-Y)**

Netýka sa.

**11. OSOBITNÉ BEZPEČNOSTNÉ OPATRENIA NA UCHOVÁVANIE**

Uchovávať mimo dohľadu a dosahu detí.

Blistre uchovávať v škatuli, aby boli chránené pred svetlom. Neuchovávať v chladničke alebo mrazničke. Nepoužité rozdelené tablety sa majú vrátiť do blistra a použiť ako nasledujúca dávka.

Nepoužívať tento veterinárny liek po dátume exspirácie uvedenom na obale po „EXP“. Dátum exspirácie sa vzťahuje na posledný deň v uvedenom mesiaci.

**12. OSOBITNÉ UPOZORNENIA**

Osobitné bezpečnostné opatrenia pre každý cieľový druh:

Nie je vhodné používať veterinárny liek na neprimerané močenie spôsobené správaním zvieraťa.

U súk mladších ako 1 rok sa majú pred liečbou zvážiť možné anatomické poruchy, ktoré prispievajú k inkontinencii.

Je dôležité identifikovať akékoľvek základné ochorenie spôsobujúce polyúriu/polydipsiu (PU/PD), ktoré môže byť nesprávne diagnostikované ako močová inkontinencia.

Osobitné bezpečnostné opatrenia na používanie u zvierat

U psa sa má pred začatím liečby veterinárnym liekom dôkladne posúdiť funkčnosť kardiovaskulárneho systému, ktorý sa má pravidelne sledovať počas liečby.

Osobitné bezpečnostné opatrenia, ktoré má urobiť osoba podávajúca liek zvieratám:

Ľudia so známou precitlivenosťou na efedrín by sa mali vyhnúť kontaktu s veterinárnym liekom.

Efedrínhydrochlorid môže byť pri požití toxický a požitie môže byť smrteľné, a to najmä u detí. Nežiaduce účinky môžu zahŕňať nespavosť a nervozitu, závrat, bolesti hlavy, zvýšený krvný tlak, zvýšené potenie a nevoľnosť.

Na zabránenie náhodného požitia, a to najmä deťmi, sa musí liek podávať mimo dohľadu detí. Nepoužité časti tabliet sa majú vrátiť na svoje miesto do otvoreného blistra a vložiť späť do škatule a uchovávať na bezpečnom mieste mimo dohľadu a dosahu detí.

V prípade náhodného požitia vyhľadať ihneď lekársku pomoc, hlavne ak liek požili deti, a ukázať písomnú informáciu pre používateľov alebo obal lekárovi.

Dôrazne sa odporúča, aby tehotné ženy nosili pri podávaní lieku rukavice.

Po podaní lieku si dôkladne umyť ruky.

Gravidita a laktácia:

Neuplatňuje sa.

Liekové interakcie a iné formy vzájomného pôsobenia:

Sila účinku efedrínu a riziko nežiaducich reakcií môžu byť zvýšené, keď sa podáva spolu s metylxantínmi a sympatomimetikami.

Efedrín môže zvýšiť metabolizáciu glukokortikoidov.

Súbežné používanie s MAO - inhibítormi môže spôsobiť hypertenziu.

Efedrín môže zvýšiť riziko toxicity teofylínu.

Pri kombinácii so srdcovými glykozidmi (napr. digoxín), chinínom, tricyklickými antidepresívami a halogénovanými narkotikami existuje riziko srdcovej arytmie (pozri časť 5).

Látky spôsobujúce zvýšenie pH hodnoty moču majú schopnosť predĺžiť vylučovanie efedrínu, čo môže viesť k zvýšenému riziku výskytu nežiaducich reakcií. Látky spôsobujúce zníženie pH hodnoty moču majú schopnosť urýchliť vylučovanie efedrínu, čo môže viesť k zníženej účinnosti.

Po súbežnej liečbe ergotovými alkaloidmi a oxytocínom sa môže vyskytnúť vazokonstrikcia.

Sympatolytiká môžu znížiť účinnosť efedrínu.

Predávkovanie (príznaky, núdzové postupy, antidotá):

Pri vysokých predávkovaniach sa môžu vyskytnúť nasledujúce nežiaduce účinky: tachykardia, tachyarytmia, zvracanie, zvýšené potenie, hyperventilácia, svalová slabosť, tras s hyperexcitáciou a nepokoj, úzkosť a nespavosť.

Môže sa začať nasledujúca symptomatická liečba:

- výplach žalúdka, ak je to potrebné,

- v prípade ťažkej hyperexcitácie podanie sedatív ako je diazepam alebo neuroleptiká,

- v prípade tachyarytmie podanie beta-blokátorov,

- zrýchlené vylučovanie okyslením moču a zosilnenou diurézou.

Inkompatibility:

Neuplatňujú sa.

**13. OSOBITNÉ BEZPEČNOSTNÉ OPATRENIA NA ZNEŠKODNENIE NEPOUŽITÉHO LIEKU(-OV) ALEBO ODPADOVÉHO MATERIÁLU, V PRÍPADE POTREBY**

Každý nepoužitý veterinárny liek alebo odpadové materiály z tohto veterinárneho lieku musia byť zlikvidované v súlade s miestnymi požiadavkami.

**14. DÁTUM POSLEDNÉHO SCHVÁLENIA TEXTU V PÍSOMNEJ INFORMÁCII PRE POUŽÍVATEĽOV**

06/2023

**15. ĎALŠIE INFORMÁCIE**

Veľkosť balenia:

Lepenková škatuľa obsahujúca 10 blistrov po 10 tabliet.

Ak potrebujete akúkoľvek informáciu o tomto veterinárnom lieku, kontaktujte miestneho zástupcu držiteľa rozhodnutia o registrácii.

Len pre zvieratá.

Výdaj lieku je viazaný na veterinárny predpis.